ዩዌሪ ሙሴቪኒ፦ ፕረዚደንት ዩጋንዳ ምሉእ ስሙ ዩዌሪ ካጉታ ሙሴቪኒ ክኸውን እንከሎ፡ ካብ 1976 (1984 ኣ.ኤ) ጀሚሩ ንዩጋንዳ ብፕረዚደንትነት ኣብ ምምራሕ ይርከብ። ሙሴቪኒ፡ ነቲ ብጭካንኡ ዝልለ መንግስቲ ኤዲ ኣሚን ዳዳ ካብ ስልጣኑ ብምእላይ'ዩ ናብ መዝነት ደይቡ። እቲ ኣብ ዩጋንዳ፣ ሱዳንን ዴሞክራሲያዊት ሪፓብሊክ ኮንጎን ዝንቀሳቐስ ብጆሴፍ ኮኔ ዝምራሕ "ሎርድ ረዚስታንት ኣርሚ" ንሙሴቪኒ ፈተና ኮይንዎ ፀኒሑ'ዩ። እቲ ወተሃደራዊ ምንቅስቓስ፡ ዩጋንዳ ብስርዓት ብዙሓዊ ሰልፊ ('መልቲ ፓርቲ ሲስተም')ን ብመፅሓፍ ቅዱሳዊ 10 ትእዛዛትን ንኽትምራሕ ብዝሓዞ ዕላማ ይቃለስ ነይሩ። ወተሃደራት መንግስቲ ሙሴቪኒንን ኣሜሪካን ንመራሒ ሎርድ ረዚስታንት ኣርሚ ክቐትሉ ብዙሓት ወፍርታት'ኳ እንተገበሩ፡ ክሳብ ሕዚ ጆሴፍ ኮኔ ኣበይ ከም ዘሎ ኣይፍለጥን። ሙሴቪኒ፡ ኣብ ሕገ-መንግስቲ (ቅዋም) እታ ሃገር ሰፊሩ ዘሎ ገደብ ዕድመ ብምምሕያሽ፡ ኣብ ስልጣን ንምፅናሕ ዝገበሮ ፃዕሪ ዝለዓለ ተቓውሞ ኣጋጢምዎ። 4.
